Държавен вестник, бр. 68, 2015 г., стр. 29

БРОЙ  68	
Д Ъ Р Ж А В Е Н  В Е С Т Н И К 	
СТР.  29  
Член 20
Секретариат
Изпълнителният секретар на Икономиче­
ската комисия за Европа изпълнява следните 
функции:
(а) Свиква и подготвя срещите на страните;
(б) Разпространява доклади и друга инфор­
мация, получена в съответствие с разпоредбите 
на тази конвенция, до страните;
(в) Други подобни функции, които може 
да бъдат определени от страните.
Член 21
Уреждане на спорове
1. При възникване на спор между две или 
повече страни относно тълкуването или при­
лагането на тази конвенция те търсят решение 
чрез преговори или друг начин за решаване 
на спорове, приемлив за страните по спора.
2. При подписване, ратифициране, прие­
мане, утвърждаване или присъединяване към 
тази конвенция или впоследствие всяка страна 
може писмено да декларира пред депозитаря, че 
по отношение на неуредени спорове съгласно 
параграф 1 от този член приема единия или 
и двата начина за разрешаване на спорове 
като задължителни по отношение на всяка 
страна, поела същото задължение:
(а) Внасяне на спора в Международния съд;
(б) Арбитраж в съответствие с процедура­
та, установена в Приложение XIII към тази 
конвенция.
3. Ако страните по спора са приели и 
двата начина за разрешаването му, посочени 
в параграф 2 от този член, спорът може да 
бъде внесен само в Международния съд, освен 
ако страните не са се споразумели за друго.
Член 22
Ограничения относно предоставянето на 
информация
1. Разпоредбите на конвенцията не засягат 
правата или задълженията на страните съ­
гласно националните им закони, нормативни 
разпоредби, административни процедури или 
установени съдебни практики и приложими 
международни регламенти за защита на ин­
формацията, свързана с лични данни, про­
мишлена или търговска тайна, интелектуална 
собственост или националната сигурност.
2. Ако независимо от това някоя от стра­
ните реши да предостави такава защитена 
информация на друга страна, страната, полу­
чила защитената информация, се съобразява 
с конфиденциалния є характер и с условията 
за нейното предоставяне и я ползва само за 
целите, за които същата е предоставена.
Член 23
Прилагане
Страните докладват периодично за прила­
гането на конвенцията.
Член 24
Двустранни и многостранни споразумения
1. С цел изпълнение на задълженията си 
по тази конвенция страните могат да про­
дължат да прилагат съществуващите или да 
сключват нови двустранни или многостранни 
споразумения или други спогодби.
2. Разпоредбите на тази конвенция не 
засягат правото на страните да предприемат 
въз основа на двустранни или многостранни 
споразумения по-строги мерки от изискваните 
по конвенцията, когато това е подходящо.
Член 25
Статут на приложенията
Приложенията към тази конвенция са 
неразделна част от нея.
Член 26
Изменения на конвенцията
1. Всяка страна може да направи предло­
жение за изменение на конвенцията.
2. Всяко предложение за изменение на тази 
конвенция се представя в писмена форма на 
Изпълнителния секретар на Икономическата 
комисия за Европа, който го разпространява 
до всички страни. Конференцията на страни­
те подлага на разискване предложенията за 
изменение на следващата си годишна среща 
при условие, че тези предложения са били 
изпратени до страните от Изпълнителния се­
кретар на Икономическата комисия за Европа 
най-малко деветдесет дни по-рано.
3. За изменения на конвенцията, различ­
ни от тези на Приложение I, процедурата за 
които е описана в параграф 4 от този член:
(а) Измененията се приемат с единодушие 
от страните, присъстващи на срещата, и се 
представят от депозитаря на всички страни 
за ратификация, приемане или утвърждаване;
(б) Инструментите за ратификация, при­
емане или утвърждаване на измененията се 
депозират при депозитаря. Приетите в съответ­
ствие с този член изменения влизат в сила за 
страните, които са ги приели, на деветдесетия 
ден от деня, в който депозитарят е получил 
шестнадесетия инструмент за ратификация, 
приемане или утвърждаване;
(в) След това измененията влизат в сила за 
всяка друга страна на деветдесетия ден, след 
като тази страна депозира своите документи 
за ратификация, приемане или утвърждаване 
на измененията.
4. За измененията по Приложение I:
(а) Страните полагат всички усилия за по­
стигане на споразумение чрез консенсус. Ако 
всички усилия за постигане на консенсус са 
изчерпани и не е постигнато споразумение, 
измененията се приемат в краен случай с 
мнозинство от девет десети от гласовете на 
присъстващите и гласуващите на срещата